«Barselona» Messiga yangi shartnomaga imzo qo‘yishi uchun aqlbovar qilmas bonus taklif qildi

«Barselona» 2018 yilda shartnomasi nihoyasiga yetadigan Lionel Messi bilan yangi bitim imzolashni rejalashtirmoqda.
El Mundo Deportivo nashri bergan xabarga ko‘ra, 29 yoshli argentinalik futbolchiga klub yangi shartnoma tuzishi uchun bonus sifatida 40 million yevrodan ortiqroq mablag‘ taklif qilgan. Oldinroq, «Barselona» Neymarga yangi shartnoma imzolagani uchun 30 million yevrodan ortiqroq bonus to‘lab bergandi.
Eslatib o‘tamiz, o‘tgan haftada «Barselona» Messiga yiliga 35 million yevro maosh to‘lashga tayyor ekani haqida xabarlar tarqatilgandi.